شەفەق نیوز/ کەناڵ "مەیادین" لوبنانی،
ئمڕوو سێشەممە، لە زوان سەرچەوەیلیگ ئیرانی وت: ئیسماعیل قائانی فەرماندەی هیز قودس
ئیرانی، لە سەردانەگەی بەغداد لەی دویاییە، هەڕەشەی پەلامار سەربازی هشکایی ئەرا لەناوبردن
باڵەیل کورد ئیران ئۆپۆزسیۆن لەبان زەوی عراق نەیاگە.
سەرچەوەیل ئیرانی وتن: ژەنەڕاڵ قائانی لەی باوەتە
وەرد وەرپرسەیل عراقی نەکردیە، و هەڕەشەی داگیرکردنیگ نە هشکایی نەیش جویریگتر لەبان
باکوور عراق نەیاگە.
ئی قسەی سەرچەوەیل ئیرانی لەبان راپۆرتیگ لەلایەن
رووژنامەی "فایننشاڵ تایمز" ئەمریکی هات، ک وت: ژەنەڕاڵ قائانی ئی هەڕەشەیلە
لە سەردان دویایینی ئەرا بەغدا داگە.
راپۆرتەگەی "مەیادین" وت: باڵیۆز ئیرانی
لەلای بەغداد کازم ئال سادق وت: ژەنەڕاڵ قائانی سەردان عراق کرد و چەوی کەفتە سێ سەرۆکایەتیی،
و ئیران وەرد حکومەت فیدراڵی و دەسەڵاتەیل هەرێم کوردستان رێک کەفتن لەبان بڵاوکردن
هیزەیل عراقی لەبان سنوور وەرد کوردستان.
وتیش:
حکومەت عراق پلانیگ ئەرا بڵاولردن هیزەیل لەبان سنوور هەرلە ئیران و تورکیا دانا، و
لە زوان ئاژانس "فارس" ئیرانی باس راپۆرتیگ کرد ک وتیە: باڵیۆز ئیرانی دووپات
لە رەزامەنی حکومەت بەغداد لە داوای تەهران کردیە، ک کۆنترۆڵ تەواویی بخەێدە بان سنوور
هەردوگ وڵاتەگە.
